మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
Ind Vs WI:  కోహ్లీ రికార్డుకు రోహిత్ ఎసరు!
టీ20ల్లో అత్యధిక పరుగులు చేసిన భారత క్రికెటర్‌గానూ నిలుస్తాడు. ప్రస్తుత టీ20 సిరీస్‌లో కోహ్లీ విశ్రాంతి తీసుకున్నాడు.
Samayam Telugu | Updated:
Nov 6, 2018, 06:36PM IST
భారత ఓపెనర్, తాత్కాలిక కెప్టెన్ రోహిత్ శర్మ , కెప్టెన్ విరాట్ కోహ్లీ రికార్డును అదిగమించేందుకు అతి చేరువలో ఉన్నాడు. నిన్నటికి నిన్న పాకిస్తాన్ ఓపెనర్ బాబర్ అజమ్ విరాట్ వేగవంతమైన వెయ్యి పరుగుల రికార్డును అధిగమించిన మించాడు. నేడు వెస్టిండీస్‌తో లక్నోలో జరగనున్న 2వ టీ20లో 11 పరుగులు చేస్తే.. విరాట్ కోహ్లీ టీ20 పరుగులను రోహిత్ అధిగమిస్తాడు. దాంతో పాటు టీ20ల్లో అత్యధిక పరుగులు చేసిన భారత క్రికెటర్‌గానూ నిలుస్తాడు. ప్రస్తుత టీ20 సిరీస్‌లో కోహ్లీ విశ్రాంతి తీసుకున్నాడు.
టీ20ల్లో 62 మ్యాచ్‌లలో విరాట్ కోహ్లీ 2,102 పరుగులు చేయగా, రోహిత్ 2,092 పరుగులతో రెండో స్థానంలో ఉన్నాడు. 10 పరుగులు చేస్తే కోహ్లీ పరుగులను సమం చేయనున్న రోహిత్.. మరో పరుగు చేస్తే ఛేజింగ్ స్టార్ రికార్డును బ్రేక్ చేస్తాడు. రోహిత్ మాత్రం కోహ్లీకి దాదాపు సమానమైన పరుగులు చేసేందుకు 85 ఇన్నింగ్స్‌లు తీసుకున్నాడు. ఐసీసీ టీ20ల్లో రోహిత్ 3 శతకాలు సాధించగా, కోహ్లీ ఖాతాలో ఒక్క సెంచరీ నమోదు కాలేదు.
ఐసీసీ టీ20 ఫార్మాట్‌లో ఓవరాల్‌గా మార్టిన్ గప్తిల్ (న్యూజిలాండ్) 2,271 పరుగులతో అగ్రస్థానంలో కొనసాగుతుండగా, షోయబ్‌ మాలిక్‌ (పాకిస్థాన్) 2,171 పరుగులతో రెండో స్థానంలో ఉన్నాడు. మెకల్లమ్‌ (2,140), కోహ్లీ (2,102), రోహిత్ (2,092) పరుగులతో మూడు, నాలుగు స్థానాల్లో ఉన్నారు.